U-I-228/09
Natisni
Opravilna št.:
U-I-228/09
Datum odločitve:
3. 6. 2010
ECLI:
ECLI:SI:USRS:2010:U.I.228.09
Akt:
Odlok o kategorizaciji občinskih cest (Uradni list RS, št. 70/05) Mestne občine Ljubljana, 7. čl.
Izrek:
Pobuda za začetek postopka za oceno ustavnosti in zakonitosti 7. člena Odloka o kategorizaciji občinskih cest (Uradni list RS, št. 70/05) Mestne občine Ljubljana, kolikor pod zaporedno številko 153 kategorizira javno pot Krožna pot, v delu, ki poteka po zemljiščih s parc. št. 803/18, 803/3 in 801/5, vse k. o. Bizovik, se zavrže.
Evidenčni stavek:
Pobuda je prepozna, če ni vložena v enem letu od uveljavitve izpodbijanega predpisa, ki učinkuje neposredno, oziroma v enem letu od dneva, ko je pobudnik izvedel za nastanek škodljivih posledic.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.6 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Drugo.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Marija Angela Svetek, Ljubljana
Datum vloge:
2. 10. 2009
Vrsta odločitve:
sklep
Vrsta rešitve:
zavrženje
Dokument:
US29178
Dokument v PDF obliki:
U-I-228-09.pdf
126 KB
Prenesite datoteko
U-I-228/09-4
3. 6. 2010
SKLEP
Ustavno sodišče je v postopku za preizkus pobude Marije Angele Svetek, Ljubljana, in drugih, na seji 3. junija 2010
sklenilo:
Pobuda za začetek postopka za oceno ustavnosti in zakonitosti 7. člena Odloka o kategorizaciji občinskih cest (Uradni list RS, št. 70/05) Mestne občine Ljubljana, kolikor pod zaporedno številko 153 kategorizira javno pot Krožna pot, v delu, ki poteka po zemljiščih s parc. št. 803/18, 803/3 in 801/5, vse k. o. Bizovik, se zavrže.
Obrazložitev
1. Pobudniki izpodbijajo 7. člen Odloka o kategorizaciji občinskih cest (v nadaljevanju Odlok), kolikor pod zaporedno številko 153 kategorizira javno pot Krožna pot, v delu, ki naj bi potekala po njihovih zemljiščih. Izpodbijani del Odloka naj bi bil v neskladju s 33. in z 69. členom Ustave ter z Zakonom o urejanju prostora (Uradni list RS, št. 110/02 in 8/03 – popr. – ZUreP-1).
2. Po tretjem odstavku 24. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) lahko pobudnik vloži pobudo, kadar podzakonski predpis ali splošni akt, izdan za izvrševanje javnih pooblastil, učinkuje neposredno in posega v pravice, pravne interese oziroma v pravni položaj pobudnika, v enem letu od njegove uveljavitve oziroma v enem letu od dneva, ko je pobudnik izvedel za nastanek škodljivih posledic. Če je izpodbijani predpis veljal že pred uveljavitvijo Zakona o spremembah in dopolnitvah Zakona o Ustavnem sodišču (Uradni list RS, št. 51/07 – v nadaljevanju ZUstS-A), začne teči enoletni rok za vložitev pobude šele z dnem uveljavitve ZUstS-A (tako Ustavno sodišče v odločbi št. U-I-113/08 z dne 2. 4. 2009, Uradni list RS, št. 30/09).
3. Odlok je v izpodbijanem delu začel veljati 10. 8. 2005. Pobudniki so pobudo vložili oktobra 2009, tj. več kot štiri leta po uveljavitvi Odloka oziroma več kot dve leti po uveljavitvi ZUstS-A. Da vlagajo pobudo v roku enega leta od dneva, ko so izvedeli za nastanek škodljivih posledic, pa pobudniki ne zatrjujejo. Ker pobuda ni dopustna, jo je Ustavno sodišče zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič in Jan Zobec. Sklep je sprejelo soglasno.
Jože Tratnik
Predsednik